Leppneeme sadam

pisi|Droonivideo Leppneeme sadamast ja külast 2022. aasta juunis
Leppneeme sadam on sadam Viimsi poolsaarel, Viimsi vallas tegutsev kala- ja jahisadam.

Sadama aadress on Harju maakond, 74009 Viimsi vald, Leppneeme küla, Leppneeme sadam. Sadama asukoht 59°33'06.00''N; 24°52'03.00''E.

Sadamasse viib Leppneeme teelt alguse saav Leppneeme sadama tee.

 Ajalugu 
2007. aastal tellis Viimsi vald ehitustööd Leppneeme ja Kelnase sadamates ning laevatee süvendamise, mille kogumaksumus ilma käibemaksuta oli 32,8 miljonit krooni (2,1 miljonit eurot)."Uuenenud Leppneeme ja Kelnase sadam võivad valmida enne tähtaega" Postimees, 20. juuli 2007

2013. aasta suvel alustati 140-meetrise kaitsemuuli ehitamist ja kalasadama kai rekonstrueerimist, mis jõudis lõpule 30. mail 2015. Kokku kulus ligikaudu 600 000 eurot."Leppneeme sadama kaitsemuuli ehitustöödeks kulus ligi 600 000 eurot" Postimees, 12. juuni 2015

2021. aasta lõpul alustas vald läbirääkimisi, et anda Kelnase ja Leppneeme sadam üle riigile. Samuti hinnati, et sadamad võiks vajada ehitustöid mahus vähemalt 8,15 miljonit eurot."Viimsi vald annab Kelnase ja Leppneeme sadamad riigile" Postimees, 17. detsember 2021

 Leppneeme–Kelnase liin 
Leppneeme sadamast lähtub laevaliin Pranglile Kelnase sadamasse.

Aastatel 1996–2010 sõitis sel liinil Helge, kuhu mahtus kuni 36 reisijat. Kõige rohkem tehti aastas kuni 1300 reisi ja teenindati kuni 15 000 reisijat."Jätkub Leppneeme ja Kelnase sadamate arendamine" Viimsi vald, 10. märts 2023 Seejärel võeti kasutusse reisilaev Vesta, mis mahtus kuni 47 reisijat. Samast 2010. aastast opereeris laevaliini Kihnu Veeteed AS,"Pranglile hakkab sõitma reisilaev Vesta" Postimees, 1. september 2010 kellelt võttis laevaliini 18. detsembril 2018 üle Tuule Liinid."Prangli ühenduslaev Wrangö võib täna liinile naasta" Postimees, 17. detsember 2018

2013. aastast alates sõidab Prangli ja mandri vahel parvlaev Wrangö, mis on ehitatud spetsiaalselt sellele liinile."Mandri ja Prangli vahet sõidab ka edaspidi Wrangö" Postimees, 7. oktoober 2020 Wrangöl on 72 reisijakohta ning laev mahutab kaks sõiduautot või ühe veoki kogumassiga kuni 10 tonni. 2019. aastal vedas laev 747 sõidukit. 2022. aastal teenindas Wrangö liinil rekordiliselt 29 467 reisijat.

Vald sõlmis 2020. aasta oktoobris Tuule Liinid OÜ-ga lepingu liini teenindamiseks järgmisel neljal aastal, millega telliti 6000 reisi. Lepingu maksumus oli ligi 2,4 miljonit eurot.

 Pilte 

 Vaata ka 
Kelnase sadam
Leppneeme

 Viited 

 Välislingid 
Koduleht

Kategooria:Viimsi vald
Kategooria:Eesti sadamad